## **โรลส์-รอยซ์**ข้อมูลสำหรับสื่อมวลชน

โรลส์-รอยซ์เปิดตัวห้องโดยสารยนตรกรรม

ที่อากาศบริสุทธิ์ที่สุดเท่าที่เคยมีมา

21 **กรกฎาคม** 2563, **กู๊ดวูด เวสต์ ซัสเซ็กซ์**

* ระบบฟอกอากาศสำหรับพื้นที่ขนาดเล็ก หรือ Micro Environment Purification System (MEPS) ใหม่จากโรลส์-รอยซ์ สร้างสภาพแวดล้อมในห้องโดยสารที่สะอาดที่สุดเท่าที่เคยมีมาในยนตรกรรมใดๆ
* ระบบ MEPS ประกอบด้วยเซ็นเซอร์ตรวจจับสิ่งปนเปื้อน และระบบกรองอากาศนาโนฟลีซ (Nanofleece)
* ระบบ MEPS จะเปิดตัวครั้งแรกในยนตรกรรมนิว โกสต์ ต้อนรับฤดูใบไม้ร่วงปี 2563

**#rollsroyceghost**

ในการพัฒนายนตรกรรมรุ่นใหม่อันเป็นเพชรน้ำเอกแห่งความหรูหรา วิศวกรของโรลส์-รอยซ์ได้พยายามปรับปรุงอากาศภายในห้องโดยสารให้มีคุณภาพและความสะอาดบริสุทธิ์ในระดับสูงอย่างที่ไม่เคยมีมาก่อน และด้วยการใช้เซ็นเซอร์และเทคโนโลยีกรองอากาศนาโนฟลีซล่าสุด โรลส์-รอยซ์ก็สามารถสร้างพื้นที่ห้องโดยสารที่สะอาดที่สุดที่เท่าที่เคยมีมาในยานยนต์ใดๆ พร้อมเติมเต็มความรู้สึกของยนตรกรรมที่เป็นดั่งโอเอซิสด้วยการออกแบบและเลือกเฟ้นวัสดุภายในตัวรถให้สมบูรณ์ยิ่งขึ้น

การปกป้องลูกค้าจากอันตรายของอนุภาคคาร์บอนและละอองเรณู รวมถึงไวรัสและแบคทีเรีย คือภารกิจที่สำคัญอย่างยิ่งยวดของแบรนด์ ตั้งแต่ปี 2558 เทคโนโลยีฟอกอากาศที่ล้ำสมัยก็ได้รับการติดตั้งในยนตรกรรมของโรลส์-รอยซ์ทั้งหมด และสำหรับ ‘นิว โกสต์’ รุ่นใหม่ซึ่งจะเปิดตัวในฤดูใบไม้ร่วงปี 2563 ที่จะถึงนี้ เทคโนโลยีนี้ก็ได้รับการพัฒนายิ่งขึ้นไปอีก ผ่านการปรับปรุงฮาร์ดแวร์และซอฟต์แวร์อย่างเต็มรูปแบบ ระบบทั้งหมดเป็นที่รู้จักกันในนาม ‘MEPS’ (Micro Environment Purification System)

มีการนำเซ็นเซอร์ความเร็วสูงสำหรับตรวจจับสิ่งปนเปื้อนมาใช้ตรวจสอบคุณภาพอากาศโดยรวม และจะเปลี่ยนโหมดการทำงานโดยอัตโนมัติจากโหมดรับอากาศภายนอก ไปเป็นโหมดหมุนเวียนอากาศภายใน (Recirculation Mode) หากพบว่าระดับของการปนเปื้อนในอากาศนั้นสูงเกินไป ระบบนี้จะผันอากาศทั้งหมดในห้องโดยสารไปยังตัวกรองนาโนฟลีซ ซึ่งสามารถกำจัดอนุภาคขนาดเล็กพิเศษ ไวรัส และแบคทีเรียออกจากห้องโดยสารของโรลส์-รอยซ์ได้เกือบทั้งหมด ภายในเวลาไม่ถึง 2 นาที

นอกจากนี้ ในอนาคตลูกค้าจะสามารถปรับสภาพอากาศภายในห้องโดยสารได้ ด้วยการสั่งการทางไกลผ่านแอปพลิเคชันของยนตรกรรมโรลส์-รอยซ์ เพื่อเตรียมอากาศให้สะอาดบริสุทธิ์ก่อนออกเดินทาง

++++++++++

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**ข้อมูลสำหรับบรรณาธิการ**

* โรลส์-รอยซ์ มอเตอร์ คาร์ส **(Rolls-Royce Motor Cars)**

โรลส์-รอยซ์ มอเตอร์ คาร์ส เป็นบริษัทในเครือ บีเอ็มดับเบิลยู กรุ๊ป มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นสถานที่แห่งเดียวในโลก ที่ยนตรกรรมระดับซูเปอร์ลักซ์ชัวรีทุกคัน ผ่านการประกอบด้วยมืออย่างประณีต โดยพนักงานผู้เชี่ยวชาญทั้งชายและหญิงกว่า 2,000 ชีวิต ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใดๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**Contacts:**

**Thailand**

บุศราพร เจริญกุลศักดิ์ +668 1665 1995 bussaraporn.c@rrmcapac.com

ธาร สุขานุศาสน์ +666 5525 5710 tarn.suk@mgc-asia.com

**Regional (Asia Pacific – Central)**

Helpdesk +65 9017 6272 \* info@rrmcapac.com

 +668 3076 6196

Hal Serudin +65 6838 9675 hal.serudin@rolls-roycemotorcars.com
*\*whatsapp*